Page:Beowulf (Wyatt).djvu/60

36

Ðǣr wæs on blōdebrim weallende, atol ȳða geswingeal gemenged hāton heolfre, *heoro-drēore, wēol; dēað-fǣge dēog,siððan drēama lēas in fen-freoðofeorh ālegde, hǣþene sāwle;þǣr him hel onfēng. Þanon eft gewitoneald-gesīðas, swylce geong manigof gomen-wāþe, fram mere mōdgemēarum rīdan, beornas on blancum.Ðǣr wæs Bēowulfes mǣrðo mǣned;monig oft gecwæð, þætte sūð ne norðbe sǣm twēonum ofer eormen-grundōþer nǣnig under swegles begongsēlra nǣre rond-hæbbendra,rīces wyrðra. Ne hīe hūru wine-drihtenwiht ne lōgon, glædne Hrōðgār,ac þǣt wæs gōd cyning. Hwīlum heaþo-rōfehlēapan lēton, on geflit faran,fealwe mēaras, ðǣr him fold-wegasfægere þūhton, cystum cūðe.Hwīlum cyninges þegn, guma gilp-hlæden,gidda gemyndig, sē ðe eal-felaeald-gesegena worn gemunde,word ōþer fand sōðe gebunden. Secg eft ongan sīð Bēowulfessnyttrum *styrian, ond on spēd wrecanspel gerāde, wordum wrixlan;wel-hwylc gecwæð,